מִזְמור לְדָוִד. ה' רעִי לא אֶחְסָר: בִּנְאות דֶּשֶׁא יַרְבִּיצֵנִי. עַל מֵי מְנוּחות יְנַהֲלֵנִי: נַפְשִׁי יְשׁובֵב. יַנְחֵנִי בְּמַעְגְּלֵי צֶדֶק לְמַעַן שְׁמו: גַּם כִּי אֵלֵךְ בְּגֵיא צַלְמָוֶת לא אִירָא רָע. כִּי אַתָּה עִמָּדִי. שִׁבְטְךָ וּמִשְׁעַנְתֶּךָ הֵמָּה יְנַחֲמֻנִּי: תַּעֲרךְ לְפָנַי שֻׁלְחָן נֶגֶד צרְרָי. דִּשַׁנְתָּ בַשֶּׁמֶן ראשִׁי כּוסִי רְוָיָה: אַךְ טוב וָחֶסֶד יִרְדְּפוּנִי כָּל יְמֵי חַיָּי. וְשַׁבְתִּי בְּבֵית ה' לְארֶךְ יָמִים: